Duntes iela 22, K-5, Rīga, LV-1005, tālr. 67501590, fakss 67501591, e-pasts pasts@spkc.gov.lv

Rīgā

|  |  |
| --- | --- |
| Datums skatāms laika zīmogā. Nr. 1-8.2/2023/1862 | Latvijas Ģimenes ārstu asociācija Latvijas Lauku ģimenes ārstu asociācija  Pēc pievienotā saraksta  Informācijai:  Nacionālais veselības dienests |

***Par vakcīnu pasūtījumu digitalizāciju***

Slimību profilakses un kontroles centrs (turpmāk – Centrs) informē, ka ir plānoti grozījumi Ministru Kabineta 2000. gada 26. septembra noteikumos Nr. 330 “Vakcinācijas noteikumi” (turpmāk – MK noteikumi), kas vakcinācijas iestādēm no 2024. gada 1. janvāra paredz:

* par valsts budžeta līdzekļiem iepirkto vakcīnu pasūtījumu veikt Vienotā veselības nozares elektroniskās informācijas sistēmā (turpmāk – E-veselības portāls);
* vakcinācijas fakta reģistrāciju veikt E-veselības portālā[[1]](#footnote-2).

Šo procesu digitalizācija samazinās papīra dokumentu apriti un noņems pienākumu atskaitīties par veiktajām potēm (MK noteikumu 3.pielikums), jo šos datus Centrs iegūs no E-veselības portāla.

Veikt vakcīnu pasūtījumu un reģistrēt vakcinācijas faktu E-veselības portālā var jau tagad.

Aicinām vakcinācijas iestādes no 2023. gada 1. decembra uzsākt **visu** par valsts budžeta līdzekļiem iepirkto vakcīnu gan bērnu, gan pieaugušo vakcinācijas nodrošināšanai pasūtījumu noformēšanu E-veselības portālā, to **nedublējot** MK noteikumu 3. pielikumā. Tas ļaus vakcinācijas iestādēm apgūt vakcīnu pasūtījumu risinājumu E-veselības portālā un pārliecināties, ka:

* visiem ar vakcināciju saistītajiem darbiniekiem ir iespēja veikt vakcīnu pasūtījumu E-veselības portālā;
* saprotamas visas praktiski veicamās darbības, pasūtot vakcīnas.

Par pasūtījumu noformēšanu E-veselības portālā ir pieejami mācību materiāli Centra tīmekļa vietnē *https://www.spkc.gov.lv/lv/vakcinacija#atbalsts-digitalizacijas-procesa*.

Sākot ar 2023. gada decembri, Centrs katru nedēļu tiešsaistes vidē (“*MS* *Teams*”) organizēs informatīvas stundas, kuru ietvaros vakcinācijas iestādēm būs iespēja praktiski iepazīties ar vakcīnu pasūtījumu iesniegšanas procesu un vakcinācijas fakta reģistrāciju E-veselības portālā, kā arī tiešsaistē uzdot jautājumus. Reģistrēties informatīvajām stundām ir iespējams Centra tīmekļa vietnē https://www.spkc.gov.lv/lv/vakcinacija sadaļā *atbalsts digitalizācijas procesā*, aizpildot īsu anketu.

      Lūdzam izplatīt šo informāciju asociāciju biedriem un citiem ieinteresētajiem.

Pateicamies par sadarbību!

Direktore Iveta Gavare

Armīns Kalniņš

armins.kalnins@spkc.gov.lv

1. 1 https://www.vmnvd.gov.lv/lv/jaunums/no-2024-gada-1-janvara-informaciju-par-veikto-vakcinaciju-uzkras-e-veseliba [↑](#footnote-ref-2)